keiner
Material: papyrus
Place: Arsinoites
Categories: Brief (geschäftlich)
Zuteilung
Getreide
Hirten
Darlehen
Bad
Zugtiere
Ἰάσων Ζήνωνι χαίρειν. γείνωσκε Πετο
βάστιν τὸν ἐν Σύρων Κώμηι οὐ διδόντα 
τοῖς κτήνεσιν χόρτον οὐδὲ τοῖς σώμα
σιν σιτομητρίαν. παρεγενήθεσαν οὖν 
πρός με Ἀσκληπιάδης καὶ Ἀπολλωνίδης 
καὶ οἱ λοιποὶ ποιμένες φάμενοι ἐνοφείλεσ
[θ]αι αὐτοῖς ὀψώνιον μηνῶν ϛ καὶ μὴ 
[δύν]ασθαι ὑπομένιν μηθὲν λαμβάνον
τά[ς]. παρακαλέσας οὖν αὐτοὺς καὶ 
[δοὺς] ἑκάστωι μεικρὸν ἀπέστειλα ἕως 
[τοῦ] σοὶ γράψαι περὶ τούτων. οὐδὲ γὰρ ἐμοὶ 
[π]α[ρά]κειται [ὅ]θεν διδῶ, οὔτε γὰρ τὸν 
[φόρο]ν τοῦ βαλανέου λαμ[βά]νομεν οὔτε τῶν 
ὑπ[ο]ζυγείων. [ὁ] γὰρ Γλα[υ]κίας οὔ φησιν ἐκποι
εῖν. [α]ὑ[τῶ]ι. καὶ τὸν τυρὸν ὃν γράφεις ἡμῖν 
πα[ρ]αλαμβάνειν ἐκ ι  τὸ τάλαντον 
οὐχ εὑρίσκει τὸ τά ἀλλʼ ἢ  ϛ. καλῶς δὲ ποιήσις 
κα[ὶ] Θευδώρωι τῶι τοκιστῆι γράψας περὶ τῶν 
ψιλῶν καὶ ἡμιψιλίων καὶ τῶν ἱδρώιων. 
ἐθήκαμεν γὰρ  αὐτὰ ἐνυχυρα ἐν τῶι  
Χοίαχ ἀργυρίου  π ὡς τῶν δ  τόκος    . 
ἐξενήνοχεν γὰρ αὐτὰ πλεονάκις εἰς τὴν 
ἀγορὰν ὡς ἀποδωσόμενος παρὰ τὸ μητὲ τὸν 
τόκον αὐτὸν κομίσεσθαι. διαμεμάρτυρ
ται οὖν μοι ἐπὶ πλεόνων κομίσεσθαι. ἐξίω
κα οὖν αὐτὸν ἐπισχεῖν ἕως κ τοῦ Παχώνς. 
φρόντισον οὖν ἵνα πραθῆι. 
ἔρρωσο.  λη, Παχὼνς δ.
Ζήνωνι.